
ΤΕΥΧΟΣ ΔΕΥΤΕΡΟ 


Αρ 


. Φύλλου 1622 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ιδρυση Σχολής Προπονητών της Ελληνικής Σκακι- 
στικής Ομοσπονδίας Γ' Κατηγορίας στην Αθήνα. 

2 Τροποποίηση της αριθ. 604/81715/19-12-2016 
απόφασης Δημάρχου περί «Καθιέρωση απογευ¬ 
ματινής ή νυχτερινής υπερωριακής απασχόλησης 
και ημερήσιας ή νυχτερινής υπερωριακής απα¬ 
σχόλησης υπαλλήλων του Δήμου Αγρίνιου, κατά 
τις Κυριακές και εξαιρέσιμες ημέρες για το Α' εξά- 
μηνο 2017» (ΦΕΚ Β'4448/30-12-2016). 

3 Ένταξη με σύμβαση εργασίας Ιδιωτικού Δικαίου 
Αορίστου Χρόνου μέλους Ε.Τ.Ε.Π. του Ιδρύματος, 
που υπηρετεί σε οργανική θέση, σε συνιστώμενη, 
με μετατροπή της θέσης που υπηρετεί, οργανική 
θέση Ιδιωτικού Δικαίου Αορίστου Χρόνου Ε.ΔΙ.Π. 
του Τ.Ε.Ι. Αθήνας, κατ' εφαρμογή της παραγρ. 2 
του άρθρου 20 του ν. 4452/2017. 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΥΑ/ΔΕΑΕΑ/ 

ΤΕΑΣΠ/157176/9092/1 815/1415 (1) 

Ίδρυση Σχολής Προπονητών της Ελληνικής Σκα- 
κιστικής Ομοσπονδίας Γ' Κατηγορίας στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του π.δ. 63/2005 «Κωδικοποίηση της νομοθεσίας 
για την κυβέρνηση και τα κυβερνητικά όργανα» (ΦΕΚ 
98/Α722-4-2005). 

β) Του άρθρου 136 παρ. 6 του ν. 2725/1999 (ΦΕΚ Α' 
121), όπωςαντικαταστάθηκε με το άρθρο 78 παρ. 2 του 
ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις». 

δ)Του ν. 3861/09-07-2010 (ΦΕΚ 112 Α') «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 


κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

ε) Του π.δ. 104/2014 «Οργανισμός Υπουργείου Πο¬ 
λιτισμού και Αθλητισμού» (ΦΕΚ 171 /Α/28-08-2014) 
όπως τροποποιήθηκε με τους ν. 4326/2015 (ΦΕΚ 49/ 
Α/13-05-2015) και 4373/2016 (ΦΕΚ 49/Α/01 -04-2016). 

στ) Του π.δ. 70/2015 (ΦΕΚ 114/Α') «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων». 

η) Του π.δ. 73/2015 «Διορισμός Αντιπρόεδρου της 
Κυβέρνησης, Υπουργών, Αναπληρωτών Υπουργών και 
Υφυπουργών » (ΦΕΚ 116/Α/23-09-2015). 

2. Την υπ' αριθμ. ΥΠΠΟΑ/375614/9900/11-11-2016 
απόφαση του Πρωθυπουργού και της Υπουργού Πολι¬ 
τισμού και Αθλητισμού, «Ανάθεση αρμοδιοτήτων στον 
Υφυπουργό Πολιτισμού και Αθλητισμού Γεώργιο Βασι- 
λειάδη» (ΦΕΚ 3672/Β711.11.2016). 

3. Μεταβίβαση του δικαιώματος υπογραφής«Με εντολή 
Υφυπουργού» στο Γενικό Γραμματέα Αθλητισμού, τον Προϊ¬ 
στάμενο Γενικής Διεύθυνσης Αθλητισμού, τον Προϊστάμενο 
Γενικής Διεύθυνσης Υποστήριξης Αθλητισμού, τους Προϊ¬ 
σταμένους Διευθύνσεων,Τμημάτων και ΑυτοτελώνΤμημά- 
των της Γενικής Γραμματείας Αθλητισμού του Υπουργείου 
Πολιτισμού και Αθλητισμού (ΦΕΚ 4057/Β716-12-2016). 

4. Μεταβίβαση του δικαιώματος υπογραφής «Με 
εντολή Υπουργού» ή «Με εντολή Υφυπουργού» κατά 
περίπτωση στους Γενικούς Γραμματείς Πολιτισμού και 
Αθλητισμού, Προϊσταμένους Γενικών Διευθύνσεων, 
Διευθύνσεων, Τμημάτων και Αυτοτελούς Γραφείου της 
Κεντρικής Υπηρεσίας του Υπουργείου Πολιτισμού και 
Αθλητισμού (ΦΕΚ 901 /Β'/17-3-2017). 

5. Το αριθμ. πρωτ.:133562/21-04-2016 έγγραφο του 
Γενικού Γραμματέα Αθλητισμού προςτην Ελληνική Σκα- 
κιστική Ομοσπονδία. 

6. Τα με αριθμ. πρωτ. εισερχ.: 10730/3-1 -2017 και 66218/ 
6-3-2017 έγγραφα της Ελληνικής Σκακιστικής Ομοσπον¬ 
δίας. 

7. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

8. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Σκάκι Γ' Κατηγορίας, η 
οποία θα λειτουργήσει στην Αθήνα στο διάστημα από 
01 -9-2017 έως 30-9-2018 με σύνολο εκπαιδευτικών ωρών 
κατά ελάχιστο όπως ορίζεται από τον παρακάτω πίνακα. 

Τεύχος ΒΊ 622/11.05.2017 


Επίπεδο 

Διδακτικές 

ώρες 

Διπλωματική εργασία/ 
άλλες εργασίες 

Πρακτική 

άσκηση 

Διάρκεια λειτουργίας 
σχολής (ελάχιστη) 

Συνολική 

διάρκεια 

Γ 

300 

- 

50 

6 μήνες 

350 


Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

ΑΡΘΡΟ 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 

ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. ΠΙΓΚΟΣ ΓΕΩΡΓΙΟΣ, υπάλληλος Γ.Γ.Α., ως Πρόεδρος. 

2. ΣΑΡΑΚΑΤΣΑΝΗ ΑΙΚΑΤΕΡΙΝΗ, υπάλληλος Γ.Γ.Α., ως 
μέλος. 

3. ΑΡΓΥΡΟΥ ΑΝΤΩΝΙΑ, υπάλληλος της ΓΓΑ, ως μέλος. 

4. ΓΚΟΡΙΤΣΑΣ ΧΡΗΣΤΟΣ, Γενικός Γραμματέας ΕΣΟ - εκ¬ 
πρόσωπος της Ομοσπονδίας, ως μέλος. 

5. ΣΑΡΑΦΟΓΛΟΥ ΜΑΡΙΑ, Εκπρόσωπος προπονητών, 
ως μέλος. 

Γραμματείς της Επιτροπής ορίζονται οι ΔΕΡΜΙΤΖΑΚΗ 
ΔΕΣΠΟΙΝΑ και ΣΑΚΕΛΛΑΡΙΟΥ ΑΑΜΠΡΙΝΗ, υπάλληλοι 
της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμοδι¬ 
ότητες: 

α. Εγκρίνει το αναλυτικό πρόγραμμα σπουδών (ελέγχει 
αν είναι συμβατό με τις προδιαγραφές που ορίζονται 
στο άρθρο 3 της παρούσας απόφασης) και το διδακτικό 
προσωπικό (ελέγχει αν είναι ενταγμένο στο Μητρώο εκ¬ 
παιδευτών των σχολών προπονητών της ΓΓΑ). 

β. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από 
τον Διευθυντή, η επιτροπή διοίκησης προβαίνει στην 
επικύρωση των αποτελεσμάτων και καταρτίζει πίνακες 
επιτυχόντων και αποτυχόντων (συντάσσοντας σχετικό 
πρακτικό). 

γ. Οι γραμματείς της σχολής μεριμνούν για τη συγκέ¬ 
ντρωση των αιτήσεων και των δικαιολογητικών των 
υποψηφίων και συντάσσουν σχετικό πίνακα. Επίσης, 
συμπληρώνουν πίνακα με τα στοιχεία των υποψηφίων 
τον οποίο υποβάλλουν στο αρμόδιο τμήμα της ΓΓΑ για 
την αναζήτηση της ποινικής κατάστασης των υποψη¬ 
φίων προπονητών. Ενημερώνουν τα μέλη για τις συνε¬ 
δριάσεις της επιτροπής και συντάσσουν τα πρακτικά των 
συνεδριάσεων.Το έργο των γραμματέων συνεπικουρούν 
υπάλληλοι των ομοσπονδιών που ορίζονται με απόφαση 
του Δ.Σ. της ομοσπονδίας. 

δ. Ο φάκελος της σχολής που πρέπει να περιέχει τις 
αιτήσεις με τα δικαιολογητικά των υποψηφίων, το σχετικό 
πίνακα δικαιολογητικών, τα πρακτικά συνεδριάσεων της 
Επιτροπής και το πρόγραμμα Σπουδών (στον οποίο θα 
αναφέρονται αναλυτικά τα μαθήματα, οι διδάσκοντες και 


οι ώρες διδασκαλίας) παραδίδεται εντός δύο (2) μηνών 
από τη λήξη της σχολής με ευθύνη του Προέδρου, στο 
αρμόδιο τμήμα της ΓΓΑ. 

ε. Επίσης, δημιουργεί και παραδίδει αρχείο με τα απο¬ 
τελέσματα των εξετάσεων (γραπτών και προφορικών) 
ανά εξεταζόμενο μάθημα (γραπτά εξετάσεων, βαθμολο¬ 
γίες εξεταστών στα πρακτικά μαθήματα, κ.λπ.). 

στ. Αποφασίζει για τους χώρους υλοποίησηςτου θεω¬ 
ρητικού και πρακτικού μέρους που πληρούν τις προδια¬ 
γραφές και ειδικά για τους αθλητικούς χώρους θα πρέπει 
να έχουν άδεια λειτουργίας. 

ζ. Εγκρίνει το πρόγραμμα και τη διαδικασία των εξε¬ 
τάσεων λαμβάνοντας όλα τα αναγκαία μέτρα για την 
αντικειμενική αξιολόγηση των υποψηφίων. Ενδεικτικά 
αναφέρεται ότι οι γραπτές εξετάσεις και οι αξιολογήσεις 
θα πρέπει να γίνονται με καλυμμένα τα ονόματα των υπο¬ 
ψηφίων, οι προφορικές εξετάσεις από τριμελή επιτροπή 
και οι αξιολογήσεις των εργασιών από δύο εξεταστές. 

η. Εγκρίνει τον Κανονισμό Λειτουργίας της σχολής. 

ΑΡΘΡΟ 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής ορίζεται ο Βασίλειος Παπαδό- 
πουλος, κάτοχος τίτλου σπουδών ΑΕΙ, καθώς και τίτλου 
Μ$ς. Επίσης, κατέχει τον τίτλο της Παγκόσμιας Ομοσπον¬ 
δίας Σκακιού (ΡΙϋΕ) Είάθ ΙηίΐΓυςΐΟΓ, καθώς και το τίτλο της 
Παγκόσμιας Ομοσπονδίας Σκακιού (ΡΙΩΕ) ΙηΐθίτίΒΐίοηθΙ 
Αΐ'βίΐθΐ'. 

Ο Διευθυντής της σχολής έχει τις ακόλουθες αρμοδι¬ 
ότητες: 

- Εισηγείται το αναλυτικό πρόγραμμα σπουδών στην 
Επιτροπή Διοίκησης και το διδακτικό προσωπικό, καθώς 
και το ωρολόγιο πρόγραμμα, λαμβάνοντας υπόψη όσα 
προβλέπονται για τα υποχρεωτικά μαθήματα και το δι¬ 
δακτικό προσωπικό στην παρούσα απόφαση. 

- Έχει ευθύνη για κάθε θέμα που σχετίζεται με τη λει¬ 
τουργία της σχολής και που δεν ανήκει στον κύκλο αρ¬ 
μοδιοτήτων άλλου οργάνου, για το διδακτικό, εργατικό 
και βοηθητικό προσωπικό, για την υλοποίηση του προ¬ 
γράμματος, τον έλεγχο των παρουσιών και των απουσιών 
των σπουδαστών (τηρώντας σχετικό παρουσιολόγιο) 
και γενικά την τήρηση του κανονισμού λειτουργίας της 
σχολής. 

-Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Έχει το δικαίωμα επιβολής κυρώσεων, κατά περίπτω¬ 
ση, έως και την αποβολή υποψηφίου από τη σχολή (με 
αιτιολογημένη εισήγησή του και απόφαση της επιτροπής 
διοίκησης της σχολής). 

- Ελέγχει και εποπτεύει τη λειτουργικότητα των χώ¬ 
ρων και του απαιτούμενου υλικού και εξοπλισμού, καθώς 
και των συναφών οργάνων για την καλή λειτουργία της 
σχολής. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμ¬ 
μένο πίνακα αποτελεσμάτων με τους επιτυχόντες και 
αποτυχόντες σπουδαστές της σχολής, καθώς και 

ΑΡΘΡΟ 3 

ΠΡΟΓΡΑΜΜΑ ΣΠΟΥΔΩΝ 


Η επιτυχής παρακολούθηση συνίσταται: (α) στην παρα¬ 
κολούθηση μαθημάτων (παρουσίες) (β) στις γραπτές εξετά¬ 
σεις στα διδασκόμενα μαθήματα η/και πρακτικές εξετάσεις 
(για το πρακτικό μέρος των μαθημάτων ειδίκευσης) (γ) στις 
εργασίες προόδου (ατομικές ή ομαδικές, προαιρετικές ή 
υποχρεωτικές, σε θέματα ή γνωστικά αντικείμενα). 

Οι ώρες των εξετάσεων δεν υπολογίζονται στις διδα¬ 
κτικές ώρες. 

Το αναλυτικό περιεχόμενο του κάθε μαθήματος για 
κάθε επίπεδο αναρτάται στην ιστοσελίδα της ΓΓΑ. 

Πτυχιούχοι ΤΕΦΑΑ καθώς και άλλων τμημάτων ΑΕΙ 
μπορούν να «μεταφέρουν» τις παρακολουθήσεις των 
γνωστικών αντικειμένων που έχουν διδαχθεί στα 
υποχρεωτικά μαθήματα των κύκλων 1 και 2 με τους 
αντίστοιχους βαθμούς. 

Η εποπτευόμενη ή καθοδηγούμενη πρακτική άσκηση 
(50 ώρες) πιστοποιείται με την διαδικασία την οποία ορί¬ 
ζει με απόφαση της η Επιτροπή Διοίκησης όπου καθορί¬ 
ζονται οι όροι και οι προϋποθέσεις επιτυχούς άσκησης. 
Ειδικότερα η πρακτική άσκηση περιλαμβάνει: 

1. Παρακολούθηση αγώνων της ομοσπονδίας ή με την 
άδεια αυτής, οποιασδήποτε κατηγορίας, τούτο πιστοποι¬ 
ημένο από την διοργανώτρια αρχή (ομοσπονδία- ένω¬ 
ση- σύλλογος- Ευρωπαϊκοί και διεθνείς αγώνες) με σαφή 
αναφορά στις ώρες παρακολούθησης. 


συγκεντρωτικό πίνακα βαθμολογίας των μαθημά¬ 
των στα οποία εξετάστηκαν όλοι οι σπουδαστές της 
σχολής. 

- Μετά το πέρας της σχολής συντάσσει έκθεση με τις 
παρατηρήσεις και τυχόν προτάσεις του, την οποία υπο¬ 
βάλει στο αρμόδιο τμήμα της ΓΓΑ. 


2. Παρακολούθηση ή συμμετοχή σε προπονήσεις 
Εθνικών ή προεθνικών ομάδων της Ομοσπονδίας ή των 
σωματείων της ομοσπονδίας τούτο πιστοποιη μένο από 
το σωματείο με υπογραφή προέδρου και γενικού γραμ¬ 
ματέα, με σαφή αναφορά στις ώρες παρακολούθησης. 

ΑΡΘΡΟ 4 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 
Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή επιστήμο¬ 
νες με ανάλογα προσόντα (με μέλη ΔΕΠ) (ΔΙΔΑΚΤΟΡΙΚΟ, 
ΕΡΕΥΝΗΤΙΚΟ, ΔΙΔΑΚΤΙΚΟ, ΠΡΟΠΟΝΗΤΙΚΟ ΚΑΙ ΣΥΓΓΡΑ¬ 
ΦΙΚΟ ΕΡΓΟ). 

Το διδακτικό-εκπαιδευτικό προσωπικό της σχολής 
προπονητών θα πρέπει να: 

α) έχει υποβάλλει αίτηση στη ΓΓΑ προκειμένου να εισα- 
χθεί στο Μητρώο εκπαιδευτών των σχολών προπονητών 
της ΓΓΑ, 

β) συνεργάζεται για κάθε θέμα που αφορά στην ομαλή 
ενάσκηση των καθηκόντων του και την εύρυθμη λειτουρ¬ 
γία της σχολής με το διευθυντή της σχολής, 
γ) παραδώσει τη διδαχθείσα ύλη με τη μορφή γραπτών 
σημειώσεων σε ηλεκτρονική μορφή (5 σελ./εκπαιδευτική 


ΚΥΚΛΟΣ/ΤΟΜΕΑΣ 1 
ΓΕΝΙΚΩΝ 
ΜΑΘΗΜΑΤΩΝ 

Ώρες - επίπεδο 1 

ΚΥΚΛΟΣ/ΤΟΜΕΑΣ 2 
ΓΕΝΙΚΩΝ ΜΑΘΗΜΑΤΩΝ 

Ώρες - επίπεδο 1 

ΚΥΚΛΟΣ/ΤΟΜΕΑΣ 3 
ΜΑΘΗΜΑΤΑ ΕΙΔΙΚΕΥΣΗΣ 

Ωρες - επίπεδο 1 

ΑΘΛΗΤΙΚΗ ΔΙΑΙΤΟΛΟΓΙΑ 

10 ώρες 

ΑΘΛΗΤΙΚΗ ΨΥΧΟΛΟΓΙΑ 

10 ώρες 

ΜΕΘΟΔΟΛΟΓΙΑ ΔΙΔΑΣΚΑΛΙΑΣ 

10 ώρες 


ΟΡΓΑΝΩΣΗ-ΔΙΟΙΚΗΣΗ 
ΑΘΛΗΤΙΣΜΟΥ 10 ώρες 

ΓΕΝΙΚΗ ΠΡΟΠΟΝΗΤΙΚΗ 

20 ώρες 


ΑΘΛΗΤΙΚΗ ΠΑΙΔΑΓΩΓΙΚΗ 

10 ώρες 

ΣΚΑΚΙ: Σχολικό σκάκι/Αγωνιστικό Σκάκι - 
Οργάνωση και Πρωταθλητισμός 

20 ώρες 


ΑΘΛΗΤΙΚΗ ΚΟΙΝΩΝΙΟΛΟΓΙΑ 

10 ώρες 

ΣΤΡΑΤΗΓΙΚΗ 

50 ώρες 


ΣΚΑΚΙ: Βασικές Έννοιες 
και Αρχές, Ιστορία 

10 ώρες 

ΤΑΚΤΙΚΗ-ΣΥΝΔΥΑΣΜΟΙ 

50 ώρες 


Λογισμικό- Διαδίκτυο 

10 ώρες. 

ΘΕΩΡΙΑ ΣΚΑΚΙΣΤΙΚΩΝ ΑΝΟΙΓΜΑΤΩΝ 

40 ώρες 

10 ώρες 

60 ώρες 

ΘΕΩΡΙΑ ΣΚΑΚΙΣΤΙΚΩΝ ΦΙΝΑΛΕ 

40 ώρες 


ΣΥΝΟΛΟ: 70 ώρες 

ΣΥΝΟΛΟ: 230 ώρες 

ώρα θεωρητικού μέρους). Η συγγραφή των σημειώσεων 
θα γίνεται με βάση οδηγίες και προδιαγραφές οι οποίες 
θα δίνονται στους εκπαιδευτές με την έναρξη της σχολής 
από τον Διευθυντή της σχολής, 

δ) παραδώσει στο διευθυντή της σχολής, τα αποτε¬ 
λέσματα των εξετάσεων μέσα σε διάστημα τριών (3) 
ημερών από τη διεξαγωγή τους. 

Στο πρόσωπο του διδακτικού - εκπαιδευτικού προ¬ 
σωπικού δεν πρέπει να συντρέχουν τα κωλύματα που 
προβλέπονται από το άρθρο 8 του ν. 3528/9.2.2007,ΦΕΚ 
26/Α'σε συνδυασμό μετά κωλύματα που προβλέπονται 
από το άρθρο 3 του ν. 2725/1999 όπως ισχύει. 

Για τα μαθήματα του κύκλου της ειδίκευσης και ειδικό¬ 
τερα του πρακτικού μέρους αυτών, μπορούν να εγγρα- 
φούν στο Μητρώο και να αξιοποιηθούν σε περίπτωση 
που υπάρχει έλλειψη εκπαιδευτών με τις προδιαγραφές 
όπως ορίζονται ανωτέρω προπονητές Α' και Β' κατηγο¬ 
ρίας, πτυχιούχοι ΑΕΙ, με πολυετές (πέραν της πενταετίας) 
προπονητικό και διδακτικό έργο. 

Όπου ζητείται προπονητική εμπειρία/έργο θα πρέπει 
να υποβάλλονται ιδιωτικά συμφωνητικά θεωρημένα από 
τις οικονομικές αρχές, βεβαιώσεις αθλητικών φορέων 
καθώς και φύλλα αγώνων/ πινάκια αγώνων για την επι¬ 
βεβαίωση όσων αναγράφονται στις βεβαιώσεις (λαμβά- 
νοντας υπόψη περιορισμούς ως προς την ύπαρξη και 
διατήρηση αρχείων από τους οικείους φορείς). 

ΑΡΘΡΟ 5 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται από 
απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας.Το χρηματικό 
ποσό για τα συνολικά δίδακτρα φοίτησης εκάστου υπο¬ 
ψηφίου καθορίζεται στο ποσό των 250 ευρώ, το οποίο 
καταβάλλεται ανταποδοτικά (όπως ορίζει το άρθρο 78 
παρ. 2 του ν. 4170/2013, ΦΕΚ 163/Α712-07-2013) και κα¬ 
τατίθεται στο τραπεζικό λογαριασμό της Ομοσπονδίας 
η οποία συντάσσει τον προϋπολογισμό της σχολής και 
τον γνωστοποιεί στην επιτροπή διοίκησης της σχολής. 
Οι πληρωμές των δαπανών της σχολής γίνονται από την 
αρμόδια υπηρεσία της ομοσπονδίας, η οποία είναι και 
οικονομικά υπόλογος. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα. Με αιτι¬ 
ολογημένη πρόταση της ομοσπονδίας μπορεί να λειτουρ¬ 
γήσει σχολή και με μικρότερο αριθμό ο οποίος δεν μπορεί 
να είναι μικρότερος από είκοσι (20) άτομα συνολικά. 

4. Ανάλογα με τον αριθμό των υποψηφίων μπορούν 
σε κάθε σχολή να δημιουργούνται τμήματα με σκοπό 
την καλύτερη λειτουργία της σχολής και την επίτευξη 
των μαθησιακών στόχων. Τα τμήματα αυτά μπορούν να 
αφορούν το σύνολο των μαθημάτων ή μέρος αυτών και 
ιδιαίτερα του πρακτικού μέρους. Ο ανώτατος αριθμός 
του κάθε τμήματος για τα θεωρητικό μέρος είναι 70 άτο¬ 
μα και για το πρακτικό μέρος 50 άτομα. Σε περίπτωση 


που ο αριθμός των συμμετεχόντων δεν υπερβαίνει τους 
80, όσον αφορά το θεωρητικό μέρος, η υλοποίηση του 
μπορεί να γίνει ως ένα τμήμα. 

ΑΡΘΡΟ 6 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές προϋποθέσεις συμμετοχής στη σχολή προ¬ 
πονητών είναι: 

1. Να είναι υγιής και αρτιμελής σε βαθμό που δεν δη¬ 
μιουργεί πρόβλημα στη διδασκαλία του αθλήματος. 

2. Να έχει ηλικία μεγαλύτερη των 21 ετών (συμπλή¬ 
ρωση του 21ου έτους ηλικίας εντός του ημερολογιακού 
έτους 2017). 

3 Να είχε ενεργό συμμετοχή ως αθλητής της Ελληνικής 
Σκακιστικής Ομοσπονδίας (με δελτίο αθλητή και συμ¬ 
μετοχή σε επίσημους αγώνες ενταγμένους στο ετήσιο 
αγωνιστικό πρόγραμμα της ομοσπονδίας ή της ένωσης 
με βάση φύλλα αγώνων ή πινάκια αγώνων), σε αναγνω¬ 
ρισμένα αθλητικά σωματεία οποιοσδήποτε κατηγορίας 
για τουλάχιστον πέντε (5) έτη την οποία βεβαιώνει η 
ομοσπονδία ή η ένωση. 

Ειδικά, οι απόφοιτοι ΤΕΦΑΑ απαιτείται να έχουν ενεργό 
συμμετοχή ως αθλητές (με δελτίο αθλητή και συμμετοχή 
σε επίσημους αγώνες ενταγμένους στο ετήσιο αγωνιστι¬ 
κό πρόγραμμα της ομοσπονδίας ή της ένωσης με βάση 
φύλλα αγώνων ή πινάκια αγώνων), σε αναγνωρισμένα 
αθλητικά σωματεία οποιοσδήποτε κατηγορίας για του¬ 
λάχιστον δύο (2) έτη την οποία βεβαιώνει η ομοσπονδία 
ή η ένωση ενώ για αποφοίτους ΙΕΚ προπονητής αθλήμα¬ 
τος απαιτούνται τουλάχιστον τέσσερα (4) έτη. 

4. Απολυτήριο Λυκείου ή εξατάξιου Γυμνασίου ή άλλης 
ισότιμης Σχολής τουλάχιστον. 

Στη σχολή δεν γίνονται δεκτοί όσοι στο πρόσωπο των 
οποίων συντρέχουν τα κωλύματα που προβλέπονται από 
το άρθρο 3 του ν. 2725/1999 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το διευθυντή και τους 
γραμματείς πριν απάτην έναρξη λειτουργίας της σχολής. 

Σε κάθε περίπτωση δεν θα γίνονται δεκτοί να παρακο¬ 
λουθήσουν τη σχολή όσοι δεν πληρούν τις αναφερόμε- 
νες στην παρούσα απόφαση προϋποθέσεις. 

Δεν επιτρέπεται σε κάθε περίπτωση η συμμετοχή στη 
σχολή προπονητών υποψηφίου του οποίου ο έλεγχος 
του φακέλου των δικαιολογητικών δεν έχει ολοκληρω¬ 
θεί ή είναι υπό αίρεση. Δεν επιτρέπεται η προσκόμιση 
βεβαιώσεων και κάθε είδους δικαιολογητικών μετά τη 
λήξη της προθεσμίας και για οποιαδήποτε λόγο. 

ΑΡΘΡΟ 7 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 

ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ' όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθησης 
των μαθημάτων της σχολής για κάθε υποψήφιο, δεν μπο- 

ρούν σε καμία περίπτωση να είναι λιγότερες του 95% 
των συνολικών ωρών διδασκαλίας. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δικαι- 
ολογητικά και περάτωσαν με επιτυχία τις θεωρητικές και 
πρακτικές εξετάσεις. 

5. Τα Διπλώματα παραδίδονται στους επιτυχόντες από 
το αρμόδιο Τμήμα της ΓΓΑ. 

6. Τα διπλώματα εκδίδονται με δαπάνη της οικείας 
ομοσπονδίας και ελέγχονται από τη ΓΓΑ ως προς τη 
νομιμότητα. Το κάθε δίπλωμα για να θεωρείται έγκυρο 
φέρει σφραγίδα και αρίθμηση από τη ΓΓΑ. 

7. Ο τύπος των διπλωμάτων και τα όσα αναφέρονται 
σε αυτά είναι κοινός και σύμφωνος με πρότυπο που πα- 
ραδίδει το αρμόδιο τμήμα της ΓΓΑ. 

ΑΡΘΡΟ 8 

ΔΙΚΑΙΟΛΟΓΙ-ΠΊΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης Σχολής (με βάση τα όσα προβλέπονται από το 
Υπουργείο Παιδείας - βεβαίωση περί ισοτιμίας). 

4. Υπεύθυνη δήλωση (άρθρο 8 ν. 1599/1986) «περί 
μη άσκησης ποινικής δίωξης και περί μη παραπομπής 
σε ποινική δίκη». 

5. Φωτοτυπία αστυνομικής ταυτότητας (δύο όψεις) ή 
διαβατηρίου. 

6. Άλλα δικαιολογητικά που προβλέπονται στις προϋ¬ 
ποθέσεις συμμετοχής - γενικά και ειδικά προσόντα συμ¬ 
μετοχής: 

- Βεβαίωση αθλητικής εμπειρίας από την Ομοσπονδία 
ή άδεια άσκησης επαγγέλματος. 

7. ΓιαπτυχιούχουςΤΕΦΑΑ απαιτούνται: 

- Πτυχίο. 

- Αναλυτικό πρόγραμμα σπουδών και αναλυτική βαθ¬ 
μολογία. 

8. Για απόφοιτους ΑΕΙ-ΤΕΙ απαιτούνται: 

- Πτυχίο. 

- Αναλυτικό πρόγραμμα σπουδών και αναλυτική βαθ¬ 
μολογία (για την περίπτωση 'μεταφοράς' μαθημάτων). 

(Σημείωση: Για πτυχιούχους ΑΕΙ-ΤΕΙ δεν απαιτείται η 
προσκόμιση απολυτηρίου Λυκείου). 

Το Τμήμα Επαγγελμάτων Αθλητισμού και Σχολών 
Προπονητών της Γ.Γ.Α. θα αναζητήσει αυτεπάγγελτα την 
ποινική κατάσταση του υποψηφίου από την αρμόδια 
εισαγγελική αρχή. 

Η αίτηση με τα επισυναπτόμενα δικαιολογητικά (γίνονται 
δεκτά ευκρινή φωτοαντίγραφα), κατατίθενται τουλάχιστον 
ΣΑΡΑΝΤΑ (40) ημέρες πριν την ημερομηνία έναρξης λει- 
τουργίαςτης σχολής, στη Γενική Γραμματεία Αθλητισμού- 
Ανδρέα Παπανδρέου 37,Τ.Κ. 15180 ΜΑΡΟΥΣΙ. 

ΑΡΘΡΟ 9 

Κάθε θέμα που δεν προβλέπεται στην παρούσα από¬ 
φαση, ρυθμίζεται με απόφαση της επιτροπής διοίκησης 
της σχολής με αιτιολογημένη απόφαση. 


Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 3 Μάίου 2017 

Με εντολή Υφυπουργού 
Ο Γενικός Γραμματέας Αθλητισμού 

ΙΟΥΛΙΟΣ ΣΥΝΑΔΙΝΟΣ 


Αριθμ. απόφ. 332 (2) 

Τροποποίηση της αριθ. 604/81715/19-12-2016 
απόφασης Δημάρχου περί «Καθιέρωση απογευ¬ 
ματινής ή νυχτερινής υπερωριακής απασχόλη¬ 
σης και ημερήσιας ή νυχτερινής υπερωριακής 
απασχόλησης υπαλλήλων του Δήμου Αγρίνιου, 
κατά τις Κυριακές και εξαιρέσιμες ημέρες για το 
Α' εξάμηνο 2017» (ΦΕΚ Β'4448/30-12-2016). 

Ο ΔΗΜΑΡΧΟΣ ΑΓΡΙΝΙΟΥ 

Έχοντας υπόψη: 

1. Τις διατάξεις των άρθρων 36 και 48 του ν. 3584/2007 
«Κώδικας κατάστασης δημοτικών και κοινοτικών υπαλ¬ 
λήλων» (ΦΕΚ 143 Α/28-6-2007). 

2. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176 Α'/16-12-2015). 

3. Την αριθμ. 64993/13431/5-9-2011 απόφαση Γενικού 
Γραμματέα Αποκεντρωμένης Διοίκησης Δυτικής Ελλά¬ 
δος, Πελοποννήσου και Ιονίου «Έγκριση Οργανισμού 
Εσωτερικής Υπηρεσίας Δήμου Αγρίνιου» (ΦΕΚ 2183/ 
τ.Β'/29-9-2011) όπως τροποποιήθηκε και ισχύει. 

4. Τις προβλεπόμενες πιστώσεις του προϋπολογισμό 
του Δήμου Οικονομικού έτους 2017. 

5. Την αριθ. 604/81715/19-12-2016 (ΑΔΑ:ΩΦΠ3Ω65- 
Ρ0Τ) απόφαση Δημάρχου περί «Καθιέρωση απογευ¬ 
ματινής ή νυχτερινής υπερωριακής απασχόλησης και 
ημερήσιας ή νυχτερινής υπερωριακής απασχόλησης 
υπαλλήλων του Δήμου Αγρίνιου, κατά τις Κυριακές 
και εξαιρέσιμες ημέρες για το Α' εξάμηνο 2017» (ΦΕΚ 
Β'4448/30-12-2016) όπως ισχύει. 

6. Το από 21-3-2017 έγγραφο της Διεύθυνσης Υπηρε¬ 
σίας Δόμησης και Πολεοδομικού Σχεδιασμού, με το 
οποίο ζητά να τροποποιηθεί ο προγραμματισμός υπε- 
ρωριακής απασχόλησης, για το Α' εξάμηνο 2017. 

7. Την ανάγκη να εργαστούν οι υπάλληλοι του Δήμου 
υπερωριακά για την αντιμετώπιση εποχιακών, εκτά¬ 
κτων ή επειγουσών υπηρεσιακών αναγκών το Α'εξάμη- 
νο 2017, ύστερα από εντολή των προϊσταμένων όπως 
φαίνεται στα υπηρεσιακά σημειώματα για την κάλυψη 
αναγκών των υπηρεσιών του Δήμου. 

8. Την αριθ. πρωτ. 26904/2-5-2017 Βεβαίωση της Διεύ¬ 
θυνσης Οικονομικών Υπηρεσιών, αποφασίζουμε: 

Τροποποιούμε την αριθ. 604/81715/19-12-2016 (ΑΔΑ:ΩΦΠ3Ω65-Ρ0Τ) απόφαση Δημάρχου περί «Καθιέρωση 
απογευματινής ή νυχτερινής υπερωριακής απασχόλησης και ημερήσιας ή νυχτερινής υπερωριακής απασχόλη¬ 
σης υπαλλήλων του Δήμου Αγρίνιου, κατά τις Κυριακές και εξαιρέσιμες ημέρες για το Α' εξάμηνο 2017» (ΦΕΚ 
Β'4448/30-12-2016), μόνο για τις κάτωθι Υπηρεσίες, ως προς τον αριθμό των υπαλλήλων που θα απασχοληθούν 
υπερωριακά καθώς και τις ώρες υπερωριακής απασχόλησης, που διαμορφώνεται ως εξής: 

ΚΗΣ 

ΑΠΑΣΧΟΛΗ¬ 

ΣΗΣ 

ΣΥΝΟΛΙΚΑ 

ΔΕ 

ΥΕ 

ΠΕ 

ΤΕ 

ΔΙΕΥΘΥΝΣΗ ΥΠΗΡΕΣΙΑΣ ΔΟΜΗΣΗΣ ΚΑΙ ΠΟΛΕΟΔΟΜΙΚΟΥΣΧΕΔΙΑΣΜΟΥ 

ΤΜΗΜΑ 

ΕΛΕΓΧΟΥ 

ΚΑΤΑΣΚΕΥΩΝ 

4 


2 

1 




1 







400 



ΔΙΕΥΘΥΝΣΗ ΚΑΘΑΡΙΟΤΗΤΑΣ ΚΑΙ ΑΝΑΚΥΚΛΩΣΗΣ 


ΜΟΝΙΜΟΙ 3 

ΙΔΑΧ 1 

ΙΔΟΧ 0 

ΣΥΝΟΛΟΥΠΑΛΛΗΛΩΝ 4 

Σύνολο ωρών ημερήσιας υπερωριακής απασχόλησης κατά τις Κυριακές ή εξαιρέσιμες ημέρες για το Α' εξάμηνο 2017 0 

Σύνολο ωρών απογευματινής υπερωριακής απασχόλησης για το Α' εξάμηνο 2017 (όχι αργίες) 400 

Σύνολο ωρών βραδυνής υπερωριακής απασχόλησης κατά τις Κυριακές ή εξαιρέσιμες ημέρες για το Α' εξάμηνο 2017 0 

Σύνολο ωρών βραδυνής υπερωριακής απασχόλησης για το Α' εξάμηνο 2017 (όχι αργίες) 0 


Η δαπάνη ύψους 2.400,00 € για την αποζημίωση υπερωριακής απασχόλησης του πιο πάνω προσωπικού θα 
καλυφθεί από τις αντίστοιχες διαθέσιμες πιστώσεις του προϋπολογισμού οικονομικού έτους 2017 του Δήμου υπό 
τους: ΚΑ 40-6012.001,40-6022.001. 

Ο αριθμός των πραγματοποιηθέντων ωρών υπερωριακής απασχόλησης και των υπαλλήλων θα βεβαιώνεται με 
υπηρεσιακό σημείωμα, σύμφωνα με τις βεβαιώσεις του Προϊσταμένου ή του Διευθυντή της υπηρεσίας. 

Η παρούσα απόφαση ισχύει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγρίνιο, 2 Μάίου 2017 

Ο Δήμαρχος 

ΓΕΩΡΓΙΟΣ ΠΑΠΑΝΑΣΤΑΣΙΟΥ 


Αριθμ. Φδ.5/2357 (3) 

Ένταξη με σύμβαση εργασίας Ιδιωτικού Δικαίου Αορίστου Χρόνου μέλους Ε.Τ.Ε.Π. του Ιδρύματος, που 
υπηρετεί σε οργανική θέση, σε συνιστώμενη, με μετατροπή της θέσης που υπηρετεί, οργανική θέση Ιδι¬ 
ωτικού Δικαίου Αορίστου Χρόνου Ε.ΔΙ.Π. του Τ.Ε.Ι. Αθήνας, κατ' εφαρμογή της παραγρ. 2 του άρθρου 20 
του ν. 4452/2017. 

Ο ΠΡΟΕΔΡΟΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ (Τ.Ε.Ι.) ΑΘΗΝΑΣ 
Έχοντας υπόψη: 

Ι.Τις διατάξεις του ν. 1404/1983 (ΦΕΚ 173/τ.Α724-11-1983) «Δομή και λειτουργία των Τεχνολογικών Εκπαιδευ¬ 
τικών Ιδρυμάτων (Τ.Ε.Ι.)». 

2. Τις διατάξεις του ν. 4009/2011 (ΦΕΚ 195/τ.Α7 
06-06-2011) «Δομή, λειτουργία, διασφάλιση της ποιότητας 
των σπουδών και διεθνοποίηση των Ανώτατων Εκπαιδευ¬ 
τικών Ιδρυμάτων» και ιδίως την περίπτ. γ της παρ. 2 του 
άρθρου 29 αυτού. 

3. Τις διατάξεις του άρθρου 28, παραγρ. 4 του ν. 4305/ 
2014 (ΦΕΚ 237/τ.Α'/21-10-2014) «Ανοικτή διάθεση και 
περαιτέρω χρήση εγγράφων, πληροφοριών και δεδομέ¬ 
νων του δημόσιου τομέα, τροποποίηση του ν. 3448/2006 
(Α'57), προσαρμογή της εθνικής νομοθεσίας στις διατά¬ 
ξεις της Οδηγίας 2013/37/ΕΕ του Ευρωπαϊκού Κοινοβου¬ 
λίου και του Συμβουλίου, περαιτέρω ενίσχυση της δια¬ 
φάνειας, ρυθμίσεις θεμάτων Εισαγωγικού Διαγωνισμού 
Ε.Σ.Δ.Δ.Α. και άλλες διατάξεις». 

4. Τις διατάξεις του ν. 4354/2015 (ΦΕΚ 176/τ.Α'/16-12-2015) 
«Διαχείριση των μη εξυπηρετούμενων δανείων, μισθο- 
λογικές ρυθμίσεις και άλλες επείγουσες διατάξεις εφαρ¬ 
μογής της συμφωνίας δημοσιονομικών στόχων και δι¬ 
αρθρωτικών μεταρρυθμίσεων». 

5. Τις διατάξεις του άρθρου 68, παράγρ. 3, περίπτωση 
2 του ν. 4235/2014 (ΦΕΚ 32/τ.Α'/11 -02-2014) «Διοικητικά 
μέτρα, διαδικασίες και κυρώσεις στην εφαρμογή της ενω- 
σιακής και εθνικής νομοθεσίας στους τομείς των τροφί¬ 
μων, των ζωοτροφών και της υγείας και προστασίας των 
ζώων και άλλες διατάξεις αρμοδιότητας του Υπουργείου 
Αγροτικής Ανάπτυξης καιΤροφίμων» σε συνδυασμό με τις 
διατάξεις του άρθρου 55, παράγρ. 2 του ν. 4264/2014 (ΦΕΚ 
118/τ.Α'/15-05-2014) «Άσκηση εμπορικών δραστηριοτή¬ 
των εκτός καταστήματος και άλλες διατάξεις» όπως αντι- 
κατάστάθηκε με τις διατάξεις του άρθρου 27, παράγρ. 5 
του ν. 4386/2016 (ΦΕΚ 83/τ.Α'/11 -05-2016) «Ρυθμίσεις για 
την έρευνα και άλλες διατάξεις». 

6. Τις διατάξεις του άρθρου 20, παράγρ. 2 του ν. 4452/ 
2017 (ΦΕΚ 17/τ.Α'/15-02-2017) «Ρύθμιση θεμάτων του 
Κρατικού Πιστοποιητικού Γλωσσομάθειας, της Εθνικής 
Βιβλιοθήκης της Ελλάδας και άλλες διατάξεις». 

7. Την με αριθ. πρωτ. 59950/Ζ2/06-04-2017/Τ.Ε.Ι. - 
Α.3294/07-4-2017 (ΑΔΑ: ΨΛΓ34653ΠΣ-ΓΝ7) εγκύκλιο 
του Υπουργού Παιδείας, Έρευνας και Θρησκευμάτων 
με θέμα: «Οδηγίες σχετικά με την υλοποίηση και την 
εφαρμογή των περιεχομένων στο άρθρο 20 του νόμου 
4452/2017 (Α' 17) διατάξεων, που αφορούν στις κατηγο¬ 
ρίες προσωπικού Ε.Ε.Π., Ε.ΔΙ.Π. και Ε.Τ.Ε.Π. των Ανώτατων 
Εκπαιδευτικών Ιδρυμάτων της Χώρας». 

8. Τ ις διατάξεις του άρθρου 27, παράγρ. 3 του ν. 4386/ 
2016 (ΦΕΚ 83/τ.Α'/11 -05-2016) «Ρυθμίσεις για την έρευνα 
και άλλες διατάξεις». 

9. Τις με αριθ. πρωτ. 1084/06-02-2017 και 1725/ 
24-02-2017 αιτήσεις του Παναγιωτόπουλου Ιωάννη 
σχετικά με αίτημα ένταξής του στην κατηγορία του 
Εργαστηριακού Διδακτικού Προσωπικού (Ε.ΔΙ.Π.) στο 
Τμήμα Γραφιστικής της Σχολής Καλλιτεχνικών Σπουδών, 
σύμφωνα με τις διατάξεις της παρ. 2 του άρθρου 20 του 
ν. 4452/15-02-2017. 

10. Το με αριθ. 05/22-03-2017 (θέμα 3ο) πρακτικό του 
Συμβουλίου της Σχολής Καλλιτεχνικών Σπουδών του 
Τ.Ε.Ι. Αθήνας, το οποίο - λαμβάνοντας υπόψη και την 
με αριθ. πρωτ. 2354/14-3-2017 εισηγητική έκθεση στην 
οποία διατυπώνεται η θετική ομόφωνη εισήγηση της 


Τριμελούς Εισηγητικής Επιτροπής που ορίστηκε με την 
με αριθ. πρωτ. 1084.10/08-02-2017 απόφαση του Διευ¬ 
θυντή της Σχολής Καλλιτεχνικών Σπουδών - ομόφωνα 
αποφάσισε την ένταξη του Παναγωτόπουλου Ιωάννη, 
μέλους Ε.Τ.Ε.Π. του Τμήματος Γραφιστικής, στην κατηγο¬ 
ρία Ε.ΔΙ.Π. του Τμήματος Γραφιστικής της Σχολής Καλλι¬ 
τεχνικών Σπουδών, καθόσον διαθέτει τα προσόντα για 
το διορισμό στην κατηγορία αυτή. 

11. Τα στοιχεία του προσωπικού Μητρώου του Πανα- 
γιωτόπουλου Ιωάννη, από το οποίο προκύπτουν, μεταξύ 
άλλων, τα ακόλουθα: 

α) Με την με αριθ. πρωτ. Φδ.1/12667/06-12-2007 
πράξη του Τ.Ε.Ι. Αθήνας κατατάχθηκε σε κενή οργανική 
θέση Διοικητικού Προσωπικού (Δ.Π.) με σχέση εργασίας 
Ιδιωτικού Δικαίου Αορίστου Χρόνου πλήρους απασχόλη¬ 
σης, ειδικότηταςΤΕ ΓραφικώνΤεχνών και Καλλιτεχνικών 
Σπουδών - Γραφιστικής, που συστήθηκε με την με αρ. 
96043/Ε5/05-09-2007 (ΦΕΚ 1883/τ.Β'/14-09-2007) κοινή 
υπουργική απόφαση. 

β) Υπέγραψε την σύμβαση μίσθωσης εργασίας Ιδιωτι¬ 
κού Δικαίου Αορίστου Χρόνου στις 06-12-2007, με την 
οποία κατατάχθηκε σε κενή οργανική θέση Διοικητικού 
Προσωπικού (Δ.Π.) πλήρους απασχόλησης με σχέση ερ¬ 
γασίας Ιδιωτικού Δικαίου Αορίστου Χρόνου, κατηγορίας 
ΤΕ, ειδικότηταςΤΕ ΓραφικώνΤεχνών και Καλλιτεχνικών 
Σπουδών - Γραφιστικής και με Μ.Κ. 17ο, από 06-12-2007 
και για αόριστο χρόνο. 

γ) Είναι πτυχιούχος του Τμήματος Γραφιστικής της 
Σχολής ΓραφικώνΤεχνών και Καλλιτεχνικών Σπουδών 
(Σ.Γ.Τ.Κ.Σ.) του Τ.Ε.Ι. Αθήνας (Ημερομηνία Κτήσης Πτυ¬ 
χίου: 06-06-1996). 

δ) Είναι κάτοχος Μεταπτυχιακού Διπλώματος Ειδίκευ¬ 
σης (Μ.Δ.Ε.) του Μεταπτυχιακού Προγράμματος «Γρα¬ 
φικές Τέχνες - Πολυμέσα» της Σχολής Εφαρμοσμένων 
Τεχνών του Ελληνικού Ανοικτού Πανεπιστημίου (Ημε¬ 
ρομηνία χορήγησης Μ.Δ.Ε.: 10-09-2008). 

ε) Κατατάχθηκε - σε εφαρμογή των διατάξεων του 
ν. 4354/2015 - στις 01-01 -2016 στο 11 ο Μ.Κ. της κατηγο- 
ρίαςΤεχνολογικής Εκπαίδευσης (Τ.Ε.) και με πλεονάζοντα 
χρόνο έξι (06) μήνες και δεκατέσσερις (14) ημέρες, σύμ¬ 
φωνα με το με ημερομηνία 17-05-2016 Ατομικό Δελτίο 
Κατάταξης Υπαλλήλου (Α.Δ.Κ.Υ.). 

στ) Με την με αριθ. πρωτ. Φδ.7/7565/01-9-2016 δια- 
πιστωτική πράξη - η οποία εκδόθηκε σε εφαρμογή του 
ν. 4369/2016 - κατατάχθηκε αυτοδικαίως από 01-01-2016 
στον βαθμό Α' και με πλεονάζοντα χρόνο τέσσερα (4) έτη, 
έξι (06) μήνες και δεκατέσσερις (14) ημέρες, σύμφωνα με 
το συνημμένο στην διαπιστωτική πράξη Ατομικό Δελτίο 
Βαθμολογικής Κατάταξης Υπαλλήλου. 

ζ) Με την με αριθ. πρωτ. Φδ.5/12553/22-12-2016 δια- 
πιστωτική πράξη του Προέδρου του Τ.Ε.Ι. Αθήνας (ΦΕΚ 
Β' 4520), εντάχθηκε σε συνιστώμενη - με μετατροπή της 
θέσης που κατείχε - οργανική θέση Ιδιωτικού Δικαίου 
Αορίστου Χρόνου κατηγορίας Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.), στο Τμήμα Γραφιστι- 
κήςτης Σχολής Καλλιτεχνικών Σπουδών του Ιδρύματος, 
σύμφωνα με το άρθρο 66 του ν. 4415/2016. 

12. Την με αρ. πρωτ.Τ.Ε.Ι.-Α. Φδ.18/10498/22-12-2016 
βεβαίωση του Ιδρύματος, η οποία εκδόθηκε σε εφαρ- 

μογή του άρθρου 28 του ν. 4305/2014, αναφορικά με 
αυτεπάγγελτο έλεγχο γνησιότητας δικαιολογητικών του 
Παναγιωτόπουλου Ιωάννη. 

13. Το γεγονός ότι απάτην παρούσα πράξη δεν προ- 
καλείται δαπάνη σε βάρος του κρατικού προϋπολογι¬ 
σμού. 

14. Το γεγονός ότι δεν υφίσταται κενή οργανική θέση 
με σχέση εργασίας Ιδιωτικού Δικαίου Αορίστου Χρόνου 
στην κατηγορία του Εργαστηριακού Διδακτικού Προσω¬ 
πικού (Ε.ΔΙ.Π.) στοΤ.Ε.Ι. Αθήνας. 

15. Την με αριθμ. 3/12-07-2013 (ΦΕΚ 458/τ. Υ.Ο.Δ.Δ./ 
20-09-2013) πράξη του Συμβουλίου τουΤ.Ε.Ι. Αθήνας, 
σύμφωνα με την οποία διορισθήκαμε, με τετραετή θη¬ 
τεία, Πρόεδρος τουΤ.Ε.Ι. Αθήνας. 

16. Την με αρ. πρωτ. 137065/Ε5/26-09-2013 απόφα¬ 
ση του Υπουργού Παιδείας και Θρησκευμάτων με την 
οποία διαπιστώθηκε ο διορισμός Προέδρου του Τ.Ε.Ι. 
Αθήνας, σύμφωνα με τις διατάξεις του ν. 4009/2011 
(όπως ισχύουν), αποφασίζουμε: 


Εντάσσουμε τον ΠΑΝΑΓΙΩΤΟΠΟΥΛΟ ΙΩΑΝΝΗ του 
ΠΑΝΑΓΙΩΤΗ, μέλος του Ειδικού Τεχνικού Εργαστηρια¬ 
κού Προσωπικού (Ε.Τ.Ε.Π.) του Τμήματος Γραφιστικής 
της Σχολής Καλλιτεχνικών Σπουδών του Ιδρύματος, που 
υπηρετεί σε οργανική θέση Ιδιωτικού Δικαίου Αορίστου 
Χρόνου με Μ.Κ. 11 ο, σε συνιστώμενη - με μετατροπή της 
ως άνω αναφερόμενης θέσης που κατέχει - οργανική 
θέση Ιδιωτικού Δικαίου Αορίστου Χρόνου κατηγορίας 
Εργαστηριακού Διδακτικού Προσωπικού (Ε.ΔΙ.Π.), στο 
Τμήμα Γραφιστικής της Σχολής Καλλιτεχνικών Σπουδών 
του Ιδρύματος, διότι κατά τον χρόνο υποβολής της αί¬ 
τησής του διέθετε τα προσόντα για τον διορισμό στην 
κατηγορία του Ε.ΔΙ.Π. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 2 Μαΐου 2017 
Ο Πρόεδρος 
ΜΙΧΑΗΛ ΜΠΡΑΤΑΚΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αΓ 










